Υπήρχε μια ζεστασιά και μια αμεσότητα στη φιλοξενία. Αισθανθήκαμε, πραγματικά, σαν να πήγαμε διακοπές στο χωριό.
Μας περίμεναν ωραία παιχνίδια, βιβλία και επιτραπέζια για τα παιδιά, αλλά και φρέσκα πεντανόστιμα φρούτα, σπιτική μαρμελάδα και μπάρες δημητριακών για το καλωσόρισμα. Ο χώρος ήταν άνετος για 4-5 άτομα και το σπίτι πάρα πολύ δροσερό, παρόλο τον καύσωνα που μας έτυχε. Δε χρειάστηκε καν να ανοίξουμε κλιματισμό, κάτι που μας έκανε πολύ θετική εντύπωση.
Η παραλία είναι μόλις 5 λεπτά με τα πόδια. Χρειάζεται αυτοκίνητο, αν έχετε μικρά παιδιά, γιατί είναι λίγο επικίνδυνο να πάει κανείς με τα πόδια, λόγω στενού δρόμου και συχνής κυκλοφορίας οχημάτων.